Il-Kummissarju l-ġdid tal-Kummissjoni Ewropea qiegħed jevalwa l-proposta li jinkludi fit-tim ġdid tiegħu, kummissarju li jkun iddedikat esklussivament għall-immigrazzjoni. Min-naħa tagħha, il-Kummissarju Ewropew għall-Intern Cecilia Malmstrom, irringrazzjat lill-Italja għas-salvataġġ ta’ 5,000 immigrant fl-aħħar jiem. Fl-istess waqt stiednet lill-pajjiżi membri tal-Unjoni Ewropea biex jagħmlu aktar. Rapport fl-Agi jikkwota mkejjen qrib il-President il-ġdid tal-Kummissjoni Junker jgħidu li “l-kwistjoni se tkun diskussa wara s-16 ta’ Lulju li ġej”, l-għada li l-eks-Prim Ministru tal-Lussemburgu jinħatar formalment bħala l-President il-ġdid tal-Kummissjoni Ewropea mill-Parlament Ewropew. L-istess sorsi ppreċiżaw li din il-possibilità ta’ kummissarju għall-immigrazzjoni u l-mobilità hija waħda mill-għażliet li qed jikkunsidra Juncker fit-tim ġdid tiegħu. Fl-aħħar Kummissjonijiet, it-tema tal-immigrazzjoni kienet parti mill-kompetenzi tal-kummissarju għall-affarijiet tal-intern. Kienet proprju Cecilia Malmstorm li rringrazzjat lill-Italja għax-xogħol ta’ salvataġġ li wettqet fl-aħħar sigħat u ħabbret li l-UE se tkun qed tagħmel disponibbli €4 miljun għall-għajnuna ta’ emerġenza mill-Italja. Żiedet tgħid li l-UE qed taħdem biex issib toroq oħrajn biex tikkontribwixxi aktar fil-qafas tar-riżorsi li hemm disponibbli u tiffinanzja l-isforzi li qed tagħmel l-Italja biex tilqa’ lill-immigranti u r-refuġjati fit-territorju tagħha. Madankollu mhux se jkun hemm fondi addizzjonali.